Rahumäe Vabadussõja mälestussammas
Rahumäe Vabadussõja mälestussammas (alternatiivse nimega Kalevlaste mälestusmärk) on Tallinnas Rahumäe kalmistul asuv Vabadussõjas langenud spordiseltsi Kalev liikmetele püstitatud mälestusmärk. Mälestussammas avati 31. mail 1931 spordiseltsi Kalev asutamise 30. aastapäeval. Nõukogude okupatsiooni ajal 1951. aastal võeti sammas maha. 20. juunil 1997 avati enam-vähem samas kohas uus sammas, mis on endise samba täpne koopia.